b'\n_START_ARTICLE_\nAlbin Grajzar\n_START_SECTION_\n\xc5\xbdivljenjepis\n_START_PARAGRAPH_\nGrajzar se je \xc5\xbee kot mizarski vajenec vklju\xc4\x8dil v delavsko gibanje in bil 1938 sprejet v SKOJ. Po oboro\xc5\xbeeni vstaji 1941 se je vklju\xc4\x8dil v NOB in bil najprej borec Zalo\xc5\xa1ke skupine, nato mitraljezec Molni\xc5\xa1ke \xc4\x8dete ter nato \xc4\x8dlan VOS v Ljubljani. Avgusta 1942 je postal komandir za\xc5\xa1\xc4\x8ditne \xc4\x8dete pri Glavnem poveljstvu NOV in POS. Poleti 1943 je vodil E. Kardelja in F. Lesko\xc5\xa1ka na Hrva\xc5\xa1ko. Septembra 1943 je bil imenovan za komandanta 1. bataljona VOS za Ljubljansko pokrajino, ob ustanovitvi VDV marca 1944 pa je postal namestnik komandanta 1. divizije VDV. Padel je v boju z nem\xc5\xa1kim okupatorjem in domobranci v vasi Metnaj pri Ivan\xc4\x8dni Gorici.'